Gipsy Kings

Los Gipsy Kings son un grop de musicians occitanocatalans d'estil musical gitano, pasmens lors cançons mai conegudas son cantadas en espanhòu. La formacion creada cap als ans 70, e que se sonava inicialament "Los Reyes" se compausa mai que mai de membres de doas familhas de gitanos catalans, los Baliardo de Montpelhièr (tres filhs del guitarrista Manitas de Plata) e los Reyes d'Arle. A aqueles se jonhèt puèi un autre musician Chico Bouchikhi que venguèt lo menaire del grop e foguèt l'autor del nom actual de Gipsy Kings. Lo grop venguèt celèbre gràcias a son interpretacion d'una cançon classica de Veneçuèla Bamboleo, e gràcias tanben a Djobi Djoba, cançon ela inspirada del folclòre gitan. 

La formacion venguèt lo primièr grop de l'estat francés a obtenir un disc d'aur als Estats Units e en 1990 ganhèt las Victòrias de la Musica del grop de l'an. Pr'aquò, l'an seguent lo menaire Chico laissèt lo grop aprèp qualques mescòrdis, e dempuèi 1992 canta jol nom de Chico and the Gypsies.

 Discografia 
 Allegria (1982)
 Luna de fuego (1983)
 Gipsy Kings (1987)
 Mosaïque (1989)
 Este mundo (1991)
 Live (1992)
 Love and Liberté (1993)
 The Best of the Gipsy Kings (1995)
 Tierra gitana (1996)
 Compás (1997)
 Cantos de amor (1998)
 Volare: The Very Best of the Gipsy Kings (1999)
 Somos gitanos (2001)
 Tonino Baliardo (2003)
 Roots (2004)
 Pasajero (2006)
 Sorpresa de Navidad (2012)
 Savor Flamenco (2014)

Categoria:Grop de musica dels ans 1980
Categoria:Grop de musica dels ans 1990
Categoria:Grop de musica dels ans 2000
Categoria:Grop de musica dels ans 2010
Categoria:Grop de musica francés
Categoria:grops e cantaires d'Occitània